на Съюза, установена в настоящото споразумение, Съветът за асоцииране ще бъде форум за обмен на информация относно действащите законодателни актове на Европейския съюз и на Украйна и тези в процес на подготовка, както и относно мерките за прилагане, изпълнение и привеждане в съответствие.
 3. За тази цел Съветът за асоцииране може да актуализира или изменя приложенията към настоящото споразумение, като взема предвид развитието на правото на ЕС и приложимите стандарти, установени в международните инструменти, които страните считат за приложими, без да се засягат специалните разпоредби на дял IV (Търговия и свързани с търговията въпроси) от настоящото споразумение.
 Член 464
 1. Създава се Комитет за асоцииране. Настоящата разпоредба не засяга отговорността, която различните форуми, посочени в член 5 от настоящото споразумение, носят за провеждането на политически диалог.
 2. Комитетът за асоцииране се състои от представители на страните, обикновено на равнище висши държавни служители.
 3. Комитетът за асоцииране се председателства на ротационен принцип от представител на Съюза и от представител на Украйна.
 Член 465
 1. В своя процедурен правилник Съветът за асоцииране определя задълженията и функциите на Комитета за асоцииране, чийто отговорности включват подготовката на заседанията на Съвета за асоцииране. Комитетът за асоцииране заседава най-малко веднъж годишно.
 2. Съветът за асоцииране може да делегира на Комитета за асоцииране което и да е от своите правомощия, включително правомощието да взема решения със задължителна сила.
 3. Комитетът за асоцииране разполага с правомощия да приема решения в случаите, предвидени в настоящото споразумение, и в областите, в които Съветът за асоцииране му е делегирал правомощия. Тези решения са задължителни за страните, които предприемат необходимите мерки за изпълнението им. Комитетът за асоцииране приема своите решения на основата на съгласие между страните.
 4. Комитетът за асоцииране заседава в специален състав, когато разглежда всички въпроси, свързани с дял IV (Търговия и свързани с търговията въпроси) от настоящото споразумение. Комитетът за асоцииране заседава в този състав най-малко веднъж годишно.
 Член 466
 1. Комитетът за асоцииране се подпомага от подкомитети, създадени по силата на настоящото споразумение.
 2. Съветът за асоцииране може да реши да създаде специален комитет или орган в конкретни области, необходими за изпълнението на настоящото споразумение, като определя състава, задълженията и функциите на такива органи. Освен това такива специални комитети и органи могат да провеждат обсъждания по всички въпроси, които смятат за релевантни, без да се засягат специалните разпоредби на дял IV (Търговия и свързани с търговията въпроси) от настоящото споразумение.
 3. Комитетът за асоцииране може също така да създава подкомитети, за да отчита напредъка, постигнат в рамките на редовните диалози, посочени в дял V (Икономическо и секторно сътрудничество) от настоящото споразумение.
 4. Подкомитетите разполагат с правомощия да вземат решения в случаите, предвидени в настоящото споразумение. Те докладват редовно за своята дейност на Комитета за асоцииране съгласно изискванията за това.
 5. Създадените по силата на дял IV от настоящото споразумение подкомитети информират Комитета за асоцииране в състав „Търговия“ по член 465, параграф 4 за датата и дневния ред на своите заседания достатъчно време преди тяхното начало. Те докладват за своята дейност на всяко редовно заседание на Комитета за асоцииране